  Туспуктэм: kremlin.ru Майя Бывальцева 21-тӥ куарусёнэ Россилэн азьмуртэз Владимир Путин кунын улӥсьёслы вазиськоназ частичной мобилизаци сярысь ялӥз. Сыӵе ӵектонэн Обороная министерство но Генштаб потӥзы вал. « Ожгар службае басьтозы со кунмуртъёсты гинэ, кин та дыре запасын лыдъяське но нырысь ик соос, кин ожгар кужымъёсын служба нуиз, военно-учётной специальностез но соя опытэз вань » Владимир Путин, Россилэн азьмуртэз Ожгар службае басьтэмъёс частьёсы келямлэсь азьвыл одно ик ватсаса ожгар дасяськон пыр ортчозы, пусйиз Путин. Озьы ик солэн верамезъя, мобилизовать карем муртъёсл'эн инлыксы (статус)  контрактъя служба нуисьёслэн кадь луоз, сыӵе ик тыронъёс чакламын. Частичной мобилизаци сярысь косэт (указ) кинюртэмын. Ужрадъёс 21-тӥ куарусёнэ кутскозы. Тегъёс: Удмуртия ВладимирПутин Россия  